Diari Oficial de la Generalitat Valenciana


Sumari del DOGV 2244, del 13-04-1994 (1994/831111)

ORDRE de 29 de març, de 1994, de la Conselleria d'Economia i Hisenda per la qual es fa pública la relació de municipis de la Comunitat Valenciana als quals s'aplica la bonificació del cinquanta per cent sobre les quotes del canon de sanejament d'usos domèstics inclosa en la Llei de la Generalitat Valenciana 2/1992, de 26 de març pel que fa als consums d'aigua efectuats al llarg del primer semestre de 1994.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/03/29/(3)/dof/vci/html**

### Dades del document

Número de DOGV
:   2244

Data del DOGV
:   13-04-1994

Secció del DOGV
:   DISPOSICIONS GENERALS

Número del document
:   1994/831111


Data del document
:   29-03-1994

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 29 de març de 1994, de la Conselleria d'Economia i Hisenda per la qual es fa pública la relació de municipis de la Comunitat Valenciana als quals s'aplica la bonificació del cinquanta per cent sobre les quotes del cànon de sanejament d'usos domèstics inclosa en la Llei de la Generalitat Valenciana 2/1992, de 26 de març, pel que fa als consums d'aigua efectuats al llarg del primer semestre de 1994. [94/2219]  
La Llei 2/1992, de 26 de març, de Sanejament de les Aigües Residuals de la Comunitat Valenciana, en la disposició transitòria estableix una bonificació del 50 per cent sobre les quotes del cànon de sanejament per usos domèstics en tots aquells municipis que no tinguen cap sistema de depuració en servei, bé siga en execució o amb un projecte tècnic aprovat per la Generalitat.  
L'esmentada disposició transitòria preveu la supressió automàtica d'aquesta bonificació des del moment que els municipis tinguen un projecte de sistema de depuració aprovat tècnicament per la Generalitat.   
D'altra banda, l'article 12 del Reglament sobre el Règim Econòmico-Financer i Tributari del Cànon de Sanejament, aprovat per Decret 18/1993 de 8 de febrer, del Govern Valencià, fa explícit que s'entendrà existent un projecte tècnic aprovat per la Generalitat Valenciana quan hi haja un plec de prescripcions tècniques o projecte d'obres, aprovat per l'òrgan competent de la Generalitat Valenciana.  
Conseqüentment des de la publicació de l'Ordre de 5 d'abril de 1993, d'aquesta conselleria (DOGV 2.003, de 14 d'abril de 1993), i la correcció d'errades (DOGV 2.076, de 27 de juliol de 1993), per la qual determina els municipis de la Comunitat Valenciana als quals s'aplica la bonificació del cinquanta per cent del cànon de sanejament per usos domèstics, s'han produït importants actuacions en els sistemes de sanejament i depuració de la comunitat. D'una banda, s'han elaborat i aprovat projectes tècnics de construcció de les noves instal·lacions, i d'altra, s'han rehabilitat instal·lacions que actualment no estaven en funcionament. En tots dos casos, s'han produït els supòsits necessaris que inhabiliten el municipi del qual es tracte per a gaudir de la bonificació prevista en l'esmentada Llei 2/1992, de 26 de març.  
Tanmateix, l'esmentat Reglament sobre el Règim Econòmico-Financer i Tributari del Cànon de Sanejament, estableix que mitjançant ordre de la Conselleria d'Economia i Hisenda es determinara, els municipis o àrees als què s'aplicarà, si escau, o no, aquesta bonificació.  
Com a conseqüència de les progressives actuacions que s'estan portant a terme en matèria de depuració, aquesta prescripció resulta en la pràctica poc operativa, ja que suposa l'obligatorietat de publicar una nova ordre quan canvien les circumstàncies de qualsevol dels municipis relacionats.  
És per això que s'ha considerat convenient adoptar un sistema de publicació periòdica, amb caràcter semestral, en la qual es relacionen els municipis que segons les circumstàncies concurrents el primer dia de cada període, puguen gaudir de la bonificació prevista.  
En virtut del que s'ha exposat, i vista la proposta realitzada per la Conselleria d'Obres Públiques, Urbanisme i Transports, i fent ús de l'autorització segons l'article 12 del Decret del Govern Valencià 18/1993, de 8 de febrer.  
ORDENE:  
Article primer  
Al llarg del primer semestre de 1994 gaudiran d'una bonificació del cinquanta per cent sobre les quotes del cànon de sanejament, sols per usos domèstics, d'acord amb el que estableix la disposició transitòria segona de la Llei 2/1992, de 26 de març els consums d'aigua efectuats en els municipis relacionats a l'annex I d'aquesta ordre.  
Article segon  
Quan es produesquen facturacions d'aigua el període de consum de les quals es trobe entre períodes sotmesos a diferents subjeccions, es procedirà a aplicar la bonificació del cànon de sanejament o pèrdua del mateix en funció de la part de consum total que siga proporcional al període de temps que corresponga en cada situació.  
Article tercer  
Per tal de determinar la inclusió o pèrdua del dret a la bonificació es tindran en compte les circumstàncies concurrents de cada municipi el primer dia de cada semestre natural. Si al llarg d'aquest període es produeixen variacions que donen cabuda a la pèrdua de la bonificació, els efectes jurídics es produiran a partir del següent semestre natural.  
DISPOSICIÓ ADDICIONAL  
Com a excepció, la bonificació prevista en aquesta ordre s'aplicarà al municipi de Villavieja (Castelló), amb efecte de l'u de gener de 1993, per haver-se donat les condicions determinades per beneficiar-se'n, i haver-se omès la inclusió en l'Ordre de 5 d'abril de 1993, de la Conselleria d'Economia i Hisenda.  
DISPOSICIÓ DEROGATÒRIA  
Queda derogada l'Ordre de 5 d'abril de 1993, d'aquesta conselleria, per la qual es publica la relació de municipis de la Comunitat Valenciana als quals es pot aplicar la bonificació del cinquanta per cent sobre les quotes del cànon de sanejament per usos domèstics prevista en la Llei de la Generalitat Valenciana 2/1992, de 26 de març.  
DISPOSICIÓ FINAL  
Aquesta ordre entrarà en vigor el dia de la publicació en el Diari Oficial de la Generalitat Valenciana, i serà aplicable als consums d'aigua efectuats al llarg del primer semestre de 1994.  
València, 29 de març de 1994  
El conseller d'Economia i Hisenda,  
AURELIO MARTÍNEZ ESTÉVEZ  
Adsubia  
Adzaneta de Albaida  
Agost  
Agres  
Albaida  
Albalat de la Ribera  
Albatera  
Alberic  
Albocácer  
Alfara de Algimia  
Algemesí  
Algimia de Alfara  
Alginet  
Benidoleig  
Benifaió  
Benilloba  
Benimuslem  
Benissa  
Benlloch  
Bétera  
Bicorp  
Bolbaite  
Bugarra  
Busot  
Callosa d'En Sarrià  
Callosa de Segura  
Camporrobles  
Canet lo Roig  
Cañada  
Carcaixent  
Castell de Castells  
Castellnovo  
Castelló de Rugat  
Castielfabib  
Caudete de las Fuentes  
Caudiel  
Chelva  
Cheste  
Corbera  
Daimús  
Enguera  
Favara  
Finestrat  
Font de la Figuera, la  
Font d'En Carrós, la  
Fortaleny  
Fuenterrobles  
Gestalgar  
Godelleta  
Guadassuar  
Higueruelas  
Hondón de las Nieves  
Jana, la  
Llanera de Ranes  
Llaurí  
Llosa de Ranes  
Manuel  
Masalavés  
Miramar  
Moixent  
Monforte del Cid  
Monserrat  
Montichelvo


Còpia Permalink ELI